Sabinet | Is die essentialia van die vennootskap ondergeskik aan die bedoeling van die partye? &apos;n Oorsig oor die Suid-Afrikaanse reg
n Journal for Juridical Science - Is die essentialia van die vennootskap ondergeskik aan die bedoeling van die partye? &apos;n Oorsig oor die Suid-Afrikaanse reg Navigate this Journal About Current issue Previous issues Submit a paper Contact the Editor OA African Journal Archive ISSN :
Abstract HTML Metrics Related Content Abstract Met verwysing na die essentialia van &apos;n vennootskap word telkens verwys na die bedoeling van die partye en word dit gestel dat die bedoeling van die partye deurslaggewend sal wees, selfs in die aanwesigheid van al die essentialia. Met hierdie artikel word gepoog om aan te toon dat slegs die essentialia bepalend is vir die bestaan aldan nie van &apos;n vennootskap en dat die bedoeling verwys na die bedoeling om aan die essentialia te voldoen. Die essentialia van die vennootskap is : inbring deur elke vennoot; die besigheid moet tot die gemeenskaplike voordeel van al die partye bedryf word; en die doel van die vennootskap moet die maak en verdeling van wins wees. Hoewel die essentialia van die vennootskap op die oog af duidelik en vasstaan, is die hele aangeleentheid vertroebel deur &apos;n reeks hofuitsprake waarin &apos;n verdere vereiste, naamlik die bedoeling van die partye om &apos;n vennootskap tot stand te bring, tot die essentialia gevoeg is deur verwysing na getuienis tot die teendeel dat die ooreenkoms tussen die partye nie &apos;n vennootskapsooreenkoms is nie. Daar kan, met respek, nie met hierdie standpunt saamgestem word nie. Die vraag wat gevra moet word, is of die bedoeling waarna verwys word die bedoeling is om aan al die vereistes van die vennootskap te voldoen of is dit die bedoeling om spesifiek &apos;n vennootskap op te rig?